ᱡᱚᱞᱚᱝᱜᱤ ᱜᱟᱰᱟ

ᱡᱚᱞᱚᱝᱜᱤ ᱜᱟᱰᱟ (ᱵᱟᱝᱞᱟ: জলঙ্গী নদী) ᱵᱷᱟᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱢᱩᱨᱥᱤᱫᱟᱵᱟᱫᱽ ᱟᱨ ᱱᱚᱫᱤᱭᱟ ᱦᱚᱱᱚᱛ ᱨᱮ ᱢᱮᱱᱟᱜ ᱜᱟᱝᱜᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱟᱝ ᱪᱟᱸᱜᱟ ᱜᱟᱰᱟ ᱠᱟᱱᱟ᱾  ᱱᱚᱶᱟ ᱫᱚ ᱵᱟᱜᱤᱨᱟᱛᱤ ᱱᱟᱹᱭ ᱨᱮ ᱞᱤᱸᱜᱤᱱ ᱠᱟᱛᱮ ᱟᱨ ᱱᱚᱶᱟ ᱞᱟᱛᱟᱨ ᱫᱟᱜ ᱰᱟᱦᱟᱨ ᱦᱩᱜᱽᱞᱤ ᱨᱮ ᱢᱮᱥᱟ ᱟᱠᱟᱱᱟ᱾

ᱡᱚᱞᱚᱝᱜᱤ ᱡᱟᱦᱟᱸ ᱴᱷᱟᱶ ᱨᱮ ᱜᱟᱝᱜᱟ ᱥᱟᱞᱟᱜ ᱢᱮᱥᱟ ᱟᱠᱟᱱᱟ ᱚᱱᱟ ᱞᱟᱛᱟᱨ ᱱᱟᱹᱭ ᱫᱚ ᱦᱩᱜᱽᱞᱤ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ ᱟᱨ ᱱᱚᱶᱟ ᱪᱮᱛᱟᱱ ᱨᱮᱭᱟᱜ ᱰᱟᱦᱟᱨ ᱫᱚ ᱜᱟᱝᱜᱟ ᱨᱮᱭᱟᱜ ᱢᱩᱲᱩᱫ ᱫᱟᱜ ᱞᱤᱸᱜᱤᱱ ᱠᱷᱚᱱ ᱡᱚᱚᱝᱜᱤ ᱥᱟᱶᱛᱮ ᱱᱚᱶᱟ ᱨᱮᱭᱟᱜ ᱢᱮᱥᱟ ᱴᱷᱟᱶ ᱦᱟᱹᱵᱤᱡ ᱱᱚᱶᱟ ᱫᱚ ᱵᱷᱟᱜᱤᱨᱚᱛᱷᱤ ᱠᱚ ᱢᱮᱛᱟᱜᱼᱟ᱾Bandopadhyay, Dilip Kumar, Bharater Nadi (Rivers of India), 2002, , p. 68, Bharati Book Stall, 6B Ramanath Mazumdar Street, Kolkata

ᱜᱷᱩᱨᱱᱤ, ᱠᱨᱤᱥᱱᱚᱱᱚᱜᱚᱨ ᱨᱮᱭᱟᱜ ᱢᱤᱫ ᱴᱚᱴᱷᱟ, ᱡᱟᱦᱟᱸ ᱫᱚ ᱦᱟᱸᱥᱟ ᱨᱮᱭᱟᱜ ᱯᱩᱛᱞᱟᱹ ᱵᱮᱱᱟᱣ ᱨᱮᱭᱟᱜ ᱛᱟᱞᱢᱟ, ᱡᱟᱦᱟᱸ ᱫᱚ ᱠᱨᱤᱥᱱᱚᱱᱚᱜᱚᱨ ᱨᱮᱭᱟᱜ ᱯᱩᱛᱞᱟᱹ ᱧᱩᱛᱩᱢ ᱛᱮ ᱩᱯᱨᱩᱢᱚᱜᱼᱟ, ᱡᱚᱞᱚᱝᱜᱤ ᱥᱩᱨ ᱨᱮ ᱢᱮᱱᱟᱜᱼᱟ᱾ ᱪᱚᱭᱛᱚᱱᱭᱚ ᱢᱚᱦᱟᱯᱨᱚᱵᱷᱩ ᱟᱜ ᱡᱟᱱᱟᱢ ᱴᱷᱟᱶ ᱱᱚᱵᱚᱫᱤᱯ ᱫᱚ ᱡᱚᱞᱚᱝᱜᱤ ᱟᱨ ᱵᱷᱟᱜᱤᱨᱚᱛᱷᱤ ᱱᱟᱹᱭ ᱨᱮᱭᱟᱜ ᱢᱤᱫᱩᱜ ᱨᱮᱭᱟᱜ ᱯᱟᱪᱮ ᱫᱷᱟᱨᱮ ᱨᱮ ᱢᱮᱱᱟᱜᱼᱟ᱾  ᱢᱟᱭᱟᱯᱩᱨ ᱫᱚ ᱡᱚᱞᱚᱝᱜᱤ ᱟᱨ ᱵᱷᱟᱜᱤᱨᱚᱛᱷᱤ ᱨᱮᱭᱟᱜ ᱢᱮᱥᱟ ᱴᱷᱟᱶ ᱨᱮ ᱢᱮᱱᱟᱜᱼᱟ᱾

 ᱧᱩᱛᱩᱢ ᱨᱮᱭᱟᱜ ᱱᱟᱜᱟᱢ 

ᱡᱟᱞᱚᱝᱜᱤ ᱧᱩᱛᱩᱢ ᱫᱚ ᱵᱟᱨᱭᱟ ᱵᱟᱝᱞᱟ ᱟᱹᱲᱟᱹ ᱡᱚᱞ (ᱫᱟᱜ) ᱟᱨ ᱟᱝᱜᱤ (ᱚᱠᱚᱭ (ᱠᱩᱲᱤ) ᱦᱚᱲᱢᱚᱭ ᱟᱸᱜᱚᱪ) ᱠᱷᱚᱱ ᱦᱮᱡ ᱟᱠᱟᱱᱟ᱾ 'ᱡᱚᱞᱚᱝᱜᱤ' ᱫᱚ ᱢᱤᱫᱴᱟᱝ ᱵᱟᱝᱞᱟ ᱟᱹᱲᱟᱹ ᱡᱟᱦᱟᱸ ᱨᱮᱭᱟᱜ ᱢᱮᱱᱮᱫ 'ᱫᱟᱜ ᱟᱱ ᱦᱚᱲᱢᱚ' ᱥᱮ 'ᱦᱚᱲᱢᱚ ᱫᱚ ᱫᱟᱜ ᱛᱮ ᱵᱮᱱᱟᱣ ᱟᱠᱟᱱᱟ'᱾  ᱮᱱᱛᱮ ᱨᱮᱦᱚᱸ 'ᱡᱚᱞᱚᱝᱜᱤ' ᱧᱩᱛᱩᱢ ᱫᱚ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱯᱤ.ᱮᱥ ᱡᱚᱞᱚᱝᱜᱤ ᱨᱮᱭᱟᱜ ᱚᱱᱟ ᱜᱮ ᱥᱟᱦᱟᱨ 'ᱡᱚᱚᱝᱜᱤ' ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟ ᱠᱷᱚᱱ ᱱᱟᱹᱭ ᱫᱚ ᱯᱚᱫᱽᱫᱟ ᱱᱟᱹᱭ ᱠᱷᱚᱱ ᱫᱟᱜ ᱮ ᱦᱟᱛᱟᱣᱼᱟ᱾

 ᱞᱤᱸᱜᱤᱱ ᱦᱚᱨ 

ᱡᱚᱞᱚᱝᱜᱤ ᱫᱚ ᱦᱩᱭᱩᱜ ᱠᱟᱱᱟ ᱵᱷᱟᱜᱤᱨᱚᱛᱷᱤ-ᱦᱩᱜᱽᱞᱤ ᱵᱮᱰᱟ ᱨᱮ ᱢᱮᱱᱟᱜ ᱒᱓᱓ ᱠᱤᱞᱳᱢᱤᱴᱟᱨ ᱡᱮᱞᱮᱧ ᱨᱮᱭᱟᱜ ᱢᱤᱫᱴᱟᱝ ᱜᱚᱡ ᱟᱠᱟᱱ ᱱᱟᱹᱭ ᱠᱟᱱᱟ᱾   ᱱᱟᱹᱭ ᱫᱚ ᱢᱤᱫ ᱥᱟᱶᱛᱮ ᱯᱚᱫᱽᱫᱟ ᱱᱟᱹᱭ ᱨᱮᱭᱟᱜ ᱢᱤᱫᱴᱟᱝ ᱪᱲᱸᱜᱟ ᱟᱨ ᱵᱷᱟᱜᱤᱨᱚᱛᱷᱤ ᱱᱟᱹᱭ ᱨᱮᱭᱟᱜ ᱢᱤᱫᱴᱟᱝ ᱥᱟᱵᱟ ᱱᱟᱹᱭ ᱠᱟᱱᱟ᱾

 ᱱᱟᱹᱭ ᱨᱮᱱᱟᱜ ᱞᱤᱸᱜᱤᱱ ᱦᱚᱨ ᱨᱮ ᱵᱚᱱᱚᱫᱚᱞ  

ᱡᱚᱞᱚᱝᱜᱤ ᱢᱤᱫᱴᱟᱝ ᱱᱟᱦᱟᱜ ᱱᱟᱹᱭ ᱠᱟᱱᱟ, ᱢᱮᱱᱠᱷᱟᱱ ᱱᱚᱶᱟ ᱨᱮᱭᱟᱜ ᱩᱢᱮᱨ ᱵᱟᱝ ᱵᱟᱰᱟᱭ ᱟᱠᱟᱱᱟ᱾ ᱧᱮᱞ ᱞᱮᱱ ᱠᱷᱟᱱ, ᱵᱷᱚᱭᱨᱚᱵᱽ ᱜᱟᱰᱟ ᱮᱛᱚᱢ ᱥᱟᱢᱟᱝ ᱥᱮᱪ ᱢᱤᱫᱴᱟᱝ ᱫᱟᱲᱮ ᱟᱱ ᱜᱟᱰᱟ ᱞᱮᱠᱟᱛᱮ ᱪᱟᱞᱟᱣ ᱛᱟᱭᱚᱢ ᱟᱭᱢᱟ ᱫᱤᱱ ᱛᱟᱭᱚᱢ ᱱᱚᱶᱟ ᱫᱚ ᱮᱛᱚᱦᱚᱵ ᱞᱮᱱᱟ᱾ ᱮᱱᱛᱮᱨᱮᱦᱚᱸ ᱢᱮᱱᱮᱞᱟ ᱞᱮᱠᱟᱛᱮ ᱢᱚᱱᱮ ᱦᱩᱭᱩᱜ ᱠᱟᱱᱟ ᱡᱮ, ᱢᱩᱪᱟᱹᱫ ᱠᱤᱪᱷᱩᱜᱟᱱ ᱥᱟᱭ ᱥᱮᱨᱢᱟ ᱢᱩᱫᱨᱮ ᱜᱟᱰᱟ ᱫᱚ ᱡᱷᱤᱡ ᱟᱠᱟᱱᱟ, ᱢᱮᱱᱠᱷᱟᱱ ᱱᱚᱶᱟ ᱨᱮᱭᱟᱜ ᱡᱟᱦᱟᱱ ᱥᱚᱨᱟᱥᱚᱨᱤ ᱥᱟᱹᱵᱩᱫᱽ ᱵᱟᱹᱱᱩᱜᱼᱟ᱾ Hirst, Major F.C., Director of Surveys, Bengal and Assam, Report on the Nadia Rivers 1915, first published in 1916 by the Bengal Secretariat Book Depot, reproduced in Rivers of Bengal, Vol III, p.27, West Bengal District Gazetteers, Higher Education Department, Government of West Bengal, 2002. ᱱᱚᱶᱟ ᱫᱚ ᱵᱷᱮᱱ ᱰᱮᱱ ᱵᱨᱟᱠᱟᱜ ᱢᱮᱳ ᱨᱮ ᱩᱫᱩᱜ ᱟᱠᱟᱱᱟ᱾

ᱵᱷᱚᱭᱨᱚᱵᱽ ᱜᱟᱪᱥ ᱢᱤᱫ ᱚᱠᱛᱮ ᱜᱟᱝᱜᱟ ᱠᱷᱚᱱ ᱡᱚᱞᱚᱝᱜᱤ ᱨᱮᱭᱟᱜ ᱱᱟᱦᱟᱜ ᱦᱚᱥᱨ ᱨᱮ ᱟᱨ ᱟᱨᱦᱚᱸ ᱥᱟᱢᱥᱝ ᱥᱮᱫ ᱯᱷᱚᱨᱤᱫᱽᱯᱩᱨ ᱥᱮᱫ ᱛᱮ ᱪᱟᱞᱟᱣ ᱞᱮᱱᱟ᱾ ᱵᱷᱚᱭᱨᱚᱵᱽ ᱜᱟᱪᱥ ᱫᱚ ᱟᱫᱚ ᱚᱱᱠᱟ ᱵᱟᱝ ᱞᱤᱸᱜᱤᱱ ᱠᱟᱱᱟ᱾ ᱢᱟᱛᱷᱟᱵᱷᱟᱝᱜᱟ ᱡᱚᱞᱚᱝᱜᱤ ᱠᱷᱚᱱ ᱦᱚᱸ ᱢᱤᱫᱴᱮᱱ ᱦᱩᱰᱤᱧ ᱜᱟᱰᱟ ᱟᱨ ᱟᱹᱰᱤ ᱱᱟᱦᱟᱜ ᱫᱷᱟᱹᱵᱤᱡ ᱜᱟᱰᱟ ᱫᱚ ᱪᱩᱨᱱᱤ (ᱱᱤᱛ ᱱᱚᱶᱟ ᱨᱮᱭᱟᱜ ᱞᱟᱛᱟᱨ ᱴᱚᱴᱷᱟ) ᱦᱟᱛᱟᱣ ᱠᱟᱛᱮ ᱦᱩᱜᱽᱞᱤ ᱥᱟᱶ ᱟᱡᱟᱜ ᱡᱚᱯᱲᱟᱣ ᱢᱩᱪᱟᱹᱫ ᱟᱠᱟᱫᱟ᱾

 ᱫᱷᱟᱥᱟᱣ 

ᱜᱟᱰᱟ ᱫᱷᱟᱨᱮ ᱨᱮᱭᱟᱜ ᱦᱟᱸᱥᱟ ᱫᱷᱟᱥᱟᱣ ᱫᱚ ᱥᱩᱢᱩᱝ ᱯᱚᱫᱽᱫᱟ ᱟᱨ ᱵᱷᱟᱜᱤᱨᱚᱛᱷᱤ ᱞᱮᱠᱟᱱ ᱟᱨᱦᱚᱸ ᱢᱟᱨᱟᱝ ᱱᱟᱹᱭ ᱠᱚ ᱥᱩᱢᱩᱝ ᱞᱟᱹᱜᱤᱫ ᱢᱤᱫᱴᱟᱝ ᱟᱱᱟᱴ ᱫᱚ ᱵᱟᱝ ᱠᱟᱱᱟ, ᱚᱱᱟ ᱵᱮᱜᱚᱨ ᱡᱚᱞᱚᱝᱜᱤ ᱞᱮᱠᱟᱱ ᱦᱩᱰᱤᱧ ᱱᱟᱹᱭ ᱠᱚ ᱞᱟᱹᱜᱤᱫ ᱦᱚᱸ ᱢᱤᱫᱴᱟᱝ ᱟᱱᱟᱴ ᱠᱟᱱᱟ᱾ ᱒᱐᱐᱖ ᱥᱮᱨᱢᱟ ᱨᱮ ᱯᱚᱱᱚᱛ ᱥᱚᱨᱠᱟᱨ ᱡᱚᱞᱚᱝᱜᱤ ᱱᱟᱹᱭ ᱨᱮ ᱫᱷᱟᱥᱟᱣ ᱠᱚᱢ ᱠᱟᱹᱢᱤ ᱞᱟᱹᱜᱤᱫ 7᱗ ᱠᱳᱴᱤ ᱴᱟᱠᱟ ᱮᱢ ᱞᱮᱫᱟᱭ᱾

 ᱵᱨᱤᱡᱽ 

ᱱᱟᱦᱟᱜ ᱡᱚᱞᱚᱝᱜᱤ ᱱᱟᱹᱭ ᱨᱮ ᱓ ᱭᱟ ᱥᱟᱹᱛ ᱟᱠᱟᱱ ᱰᱟᱦᱟᱨ ᱵᱨᱤᱡᱽ ᱟᱨ ᱒ ᱭᱟ ᱨᱮᱞ ᱵᱨᱤᱡᱽ ᱢᱮᱱᱟᱜᱼᱟ᱾ ᱯᱮᱭᱟ ᱵᱟᱝ ᱵᱮᱱᱟᱣ ᱥᱟᱹᱛ ᱟᱠᱟᱱ ᱰᱟᱦᱟᱨ ᱵᱨᱤᱡᱽ ᱦᱚᱸ ᱢᱩᱪᱟᱹᱫ ᱞᱟᱹᱜᱤᱫ ᱛᱮ ᱛᱟᱺᱜᱤ ᱨᱮ ᱢᱮᱱᱟᱜᱼᱟ᱾ ᱪᱮᱛᱟᱱ ᱠᱷᱚᱱ ᱞᱟᱛᱟᱨ ᱥᱮᱫ ᱱᱚᱶᱟ ᱠᱚ ᱦᱩᱭᱩᱜ ᱠᱟᱱᱟᱼ

 ᱠᱟᱨᱤᱢᱯᱩᱨᱼᱵᱚᱠᱥᱤᱯᱩᱨ ᱰᱟᱦᱟᱨ ᱵᱨᱤᱡᱽ (ᱵᱟᱝ ᱥᱟᱹᱛ) ᱠᱟᱨᱤᱢᱯᱩᱨ ᱼᱰᱳᱢᱠᱟᱞ ᱰᱟᱦᱟᱨ ᱨᱮ
 ᱯᱷᱟᱡᱤᱞᱱᱚᱜᱚᱨᱼᱟᱢᱛᱚᱞᱟ ᱰᱟᱦᱟᱨ ᱵᱨᱤᱡᱽ (ᱵᱟᱝ ᱥᱟᱹᱛ) ᱩᱭᱦᱟᱹᱨ ᱫᱚᱦᱚ ᱟᱠᱟᱱ ᱯᱷᱟᱡᱤᱞᱱᱚᱜᱚᱨᱼᱚᱢᱛᱚᱞᱟ ᱰᱟᱦᱟᱨ ᱨᱮ᱾
 ᱨᱚᱫᱟᱱᱜᱚᱨᱼᱯᱟᱴᱤᱠᱟᱵᱟᱹᱨᱤᱼᱱᱟᱣᱫᱟᱼᱟᱢᱛᱚᱞᱟ ᱰᱟᱦᱟᱨ ᱨᱮ ᱨᱚᱫᱟᱱᱜᱚᱲᱼᱯᱟᱴᱤᱠᱟᱵᱽᱚᱨᱤ ᱰᱟᱦᱟᱨ ᱵᱨᱤᱡᱽ ᱾
 ᱑᱙᱗᱙ ᱥᱮᱨᱢᱟ ᱨᱮᱭᱟᱜ ᱑ ᱡᱩᱞᱟᱭ ᱯᱟᱞᱥᱤᱯᱟᱨᱟᱼᱛᱮᱦᱚᱴᱴᱚ ᱰᱟᱦᱟᱨ ᱯᱟᱞᱥᱤᱯᱚᱨᱟ ᱨᱮ ᱢᱟᱹᱱᱟᱱ ᱯᱩᱨᱛᱚ ᱟᱨ ᱚᱵᱟᱥᱚᱱ ᱢᱚᱱᱛᱨᱤ ᱥᱨᱤ ᱡᱚᱛᱤᱱ ᱪᱚᱠᱨᱚᱵᱛᱨᱤ ᱫᱟᱨᱟᱭ ᱛᱮ ᱫᱣᱤᱡᱮᱱᱫᱨᱟᱞᱟᱞ ᱥᱮᱛᱩ (দ্বিজেন্দ্রলাল সেতু) ᱮᱛᱚᱦᱚᱵ ᱞᱮᱱᱟ᱾
 ᱑᱙᱙᱕ ᱥᱮᱨᱢᱟ ᱨᱮᱭᱟᱜ ᱒᱑ ᱡᱩᱞᱟᱭ ᱫᱚ ᱢᱟᱹᱱᱟᱱ ᱯᱩᱨᱛᱚ ᱟᱨ ᱥᱚᱨᱚᱠ ᱢᱚᱱᱛᱨᱤ ᱥᱨᱤ ᱠᱷᱤᱛᱤ ᱜᱳᱥᱣᱟᱢᱤ ᱦᱚᱛᱮ ᱛᱮ ᱧᱩᱛᱩᱢ ᱠᱚᱨᱟᱣ ᱦᱩᱭ ᱞᱮᱱᱟ ᱫᱣᱤᱡᱮᱱᱫᱨ ᱥᱮᱛᱩ (দ্বিজেন্দ্র সেতু), ᱠᱨᱤᱥᱱᱚᱜᱚᱨ ᱨᱮ ᱮᱱ.ᱮᱭᱤᱪ ᱑᱒ ᱨᱮ ᱢᱟᱲᱟᱝ ᱮᱱ‌.ᱮᱭᱤᱪ - ᱓᱔ ᱨᱮ᱾
 ᱠᱨᱤᱥᱱᱟᱜᱚᱨ ᱨᱮ ᱑᱒ ᱟᱱ ᱮᱱ.ᱮ‍ᱭᱤᱪ ᱨᱮ ᱩᱭᱦᱟᱹᱨ ᱫᱚᱦᱚ ᱟᱠᱟᱱ ᱰᱟᱦᱟᱨ ᱵᱨᱤᱡᱽ-᱒᱾
 ᱠᱨᱤᱥᱱᱟᱜᱚᱨ ᱨᱮ ᱢᱟᱨᱮᱱᱟᱜ ᱨᱮᱞ ᱵᱨᱤᱡᱽ ᱑᱙᱐᱕ ᱥᱮᱨᱢᱟ ᱨᱮ ᱥᱤᱭᱟᱞᱫᱟᱦᱼᱞᱟᱞᱜᱳᱞᱟ ᱨᱮᱞ ᱰᱟᱦᱟᱨ ᱮᱛᱚᱦᱚᱵ ᱞᱮᱱᱟ᱾
 ᱠᱨᱤᱥᱱᱟᱜᱚᱨ ᱨᱮ ᱱᱟᱶᱟ ᱨᱮᱞ ᱵᱨᱤᱡᱽ ᱒᱐᱑᱒ ᱥᱮᱨᱢᱟ ᱨᱮ ᱠᱨᱤᱥᱱᱟᱜᱚᱨᱨᱮ ᱥᱤᱭᱟᱞᱫᱟᱦᱼᱞᱟᱞᱜᱳᱞᱟ ᱨᱮᱞ ᱰᱟᱦᱟᱨ ᱮᱛᱚᱦᱚᱵ ᱞᱮᱱᱟ᱾

 ᱵᱟᱝᱞᱟ ᱥᱟᱶᱦᱮᱫ ᱨᱮ 

 ᱱᱟᱦᱟᱜ ᱵᱟᱝᱞᱟ ᱚᱱᱚᱞᱤᱭᱟᱹ ᱡᱤᱵᱟᱱᱟᱱᱚᱱᱫᱚ ᱫᱟᱥ ᱟᱭᱟᱜ ᱚᱱᱚᱬᱦᱮᱸ 'ᱟᱵᱟᱨ ᱟᱥᱤᱵᱳ ᱯᱷᱤᱨᱮ' ᱼ ᱨᱮ ᱡᱚᱞᱚᱝᱜᱤ ᱫᱚ ᱚᱱᱛᱚᱨ ᱨᱮᱭᱟᱜ ᱠᱟᱛᱷᱟ ᱞᱮᱠᱟᱛᱮ ᱞᱟᱹᱭ ᱥᱚᱫᱚᱨ ᱟᱠᱟᱫᱟ᱾Bandopadhyay, Dilip Kumar, p. 226

 "ᱟᱵᱟᱨ ᱟᱥᱤᱵᱳ ᱟᱢᱤ ᱵᱟᱝᱞᱟᱨ ᱱᱳᱫᱤ ᱢᱟᱴᱷ ᱠᱷᱮᱛ ᱵᱷᱟᱞᱳᱵᱮᱥᱮ
 ᱞᱚᱡᱚᱝᱜᱤᱨ ᱰᱷᱮᱣᱭᱮ ᱵᱷᱮᱡᱟ ᱵᱟᱝᱞᱟᱨ ᱮ ᱥᱳᱵᱩᱡᱽ ᱠᱳᱨᱩᱱ ᱰᱟᱝᱜᱟᱭ"
 (ᱟᱨ ᱦᱚᱸᱧ ᱦᱤᱡᱩᱜᱼᱟ ᱤᱧ ᱵᱟᱝᱞᱟ ᱨᱮᱭᱟᱜ ᱜᱟᱰᱟ, ᱵᱟᱹᱫᱽ ᱫᱩᱞᱟᱹᱲᱟᱛᱮ
 ᱡᱚᱞᱚᱝᱜᱤ ᱱᱟᱹᱭ ᱛᱮ ᱞᱚᱦᱚᱫ ᱟᱠᱟᱱ ᱵᱟᱝᱞᱟ ᱨᱮᱭᱟᱜ ᱱᱚᱣᱟ ᱦᱟᱹᱨᱭᱟᱹᱲ ᱠᱳᱨᱩᱱ ᱴᱟᱺᱰᱤ ᱨᱮ"᱾)

 ᱥᱮᱨᱮᱧ ᱠᱟᱹᱨᱤᱜᱚᱞ ᱥᱟᱜᱟᱨ ᱪᱚᱴᱴᱚᱯᱟᱫᱽᱫᱷᱟᱭ ᱟᱨ ᱦᱚᱲ ᱥᱮᱨᱮᱧᱤᱭᱟᱹ ᱵᱟᱵᱽᱞᱩ ᱦᱟᱞᱫᱟᱨᱟᱜ ᱥᱮᱨᱮᱧ ᱡᱚᱞᱚᱝᱜᱤ ᱱᱟᱹᱭ ᱤᱫᱤ ᱠᱟᱛᱮ ᱟᱹᱰᱤ ᱩᱯᱨᱩᱢᱮ ᱧᱟᱢ ᱟᱠᱟᱫᱟ᱾

 ᱳ ᱟᱢᱟᱨ ᱡᱚᱞᱚᱝᱜᱤ ᱱᱳᱫᱤ,
 ᱛᱳᱨ ᱠᱳᱞᱮᱛᱮ ᱨᱳᱭᱞᱟᱢ ᱟᱢᱤ, ᱡᱚᱱᱢᱚ ᱚᱵᱚᱫᱷᱤ

ᱜᱮᱞᱟᱨᱤ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱜᱟᱰᱟ
ᱛᱷᱚᱠ: ᱵᱷᱟᱨᱚᱛ ᱨᱮᱭᱟᱜ ᱜᱟᱰᱟ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱜᱟᱰᱟ

ᱥᱟᱹᱠᱷᱭᱟᱹᱛ